1849-ben a szabadságharcot leverő orosz hadak táborában kormánybiztos volt. E szomorú megbízatása után ismét visszavonult. Ezen időből maradt fenn egy levele anyjához (Debrecen, 1849. augusztus 6.), melyet a Pesti Napló 1888. 225. száma közölt. Anekdotagyűjteményeket készített, cikkeket írt a Hölgyfutár, a Vasárnapi Ujság, a Napkelet számára. Közölte a káptalani disztinktóriumok (a kanonokok pektorális keresztjeinek) ábráit.